Sakhalin - Wikipèdia bahsa Acèh, ènsiklopèdia bibeuëh\nPeuta nyang peudeuh wilayah Sakhalin\nSakhalin (Bahsa Rusia: Сахали́н, Bahsa Jeupun: 樺太 (karafuto) atau サハリン (saharin), Bahsa Cina: 庫頁/库页 Kùyè atawa 薩哈林/萨哈林 Sàhālín), jeut cit Saghalien)nakeuh saboh pulo di timu ji'ôh Rusia. Nang nanggroë pulo Sakhalin nakeuh Yuzhno-Sakhalinsk.\nPulo nyoë luwah wilayahjih 78.000 km² deungön bileuëng ureuëng duëk ubé 673.100 droë (2005) ngön padat ureuëng duëk 8,62 droë/km². Banda rayek jih nakeuh Yuzhno-Sakhalinsk. Pulo nyoë meubatah ngon la'ôt Okhotsk bak ujông utara ngon timu, bak ujông seulatan ngön pulo Hokkaido nyang geupeupisah lé seulat Soya, bak blah barat ngön seulat Tartary nyang geupeupisah pulo Sakhalin deungön banuwa Asia (wilayah Rusia). Nibak nyan, bak ujông barat utara Sakhalin meupisah ngön kuala kruëng Amur bubé 4 km mantong.\nUreueng asoe lhok nyang udep di Sakhalin nakeuh sukèë Ainu, Nivkh, ngön Orok. Jinoë nyang paléng le di sinan nakeuh sukèë Rusia. Nibak nyan, di sinan nacit sukèë Korea.\nSukèë Manchu geukheun keu pulo Sakhalin seubagoë sahaliyan ula angga hada (ujông kuala krueng Amur). Bak bahsa Manchu, sahaliyan nakeuh wareuna itam nyang geunguy keu neukheun kruëng Amur (sahaliyan ula). Jeupang na tom geumat kuwasa di wilayah tunong pulo nyoë nibak thon 1905-1945. Sukèë Ainu geukheun keu pulo nyoë seubagoë Kamuy-Kara-Puto-Ya-Mosir (Kara Puto) nyang meuhareutoe "diwa bak tanoh kuala kruëng".\nLa'en-la'en[peusaneut | peusaneut nè]\nBak uroe buleuen 28 Buleuen Limong 1995, geumpa bubé 7,5 skala Richter geupeusabab 2.000 droë ureueng maté di Neftegorsk.\nWikimedia Commons na mèdia nyang na meupawôt ngön: Sakhalin\nGeurumpök nibak "https://ace.wikipedia.org/w/index.php?title=Sakhalin&oldid=117120"\nÔn nyoe seuneulheueh geupeusaneut bak 1 Buleuen Sa 2020, poh 21.55.


Aneuk Mit Lam Parek — Steemit\nAneuk Mit Lam Parek\nHai kawom bansa lon nyang meutuwah, malam nyoe ulon meuratoh lom ngon narit basa indatu blah timu Atjeh nyang kayem geukheun basa Aceh. Tapi kareuna ulon asai bansa dari Peusangan, maka lon meunarit ngon tutoe Peusangan jameun jinoe nyang ulon muphom. Seubab basa awai han keumah lon peugah le, kareuna jai that ka hana ta muphom le.\nDua uroe nyang ka u likot, ulon, ureung di rumoh dan aneuk mit, meujak bak keurija ureung kawen nyang lazem geukheun uleh ureung awai keurija udep. Keurija nyan nakeuh di Gampong Digol atawa Meriah Jaya, Keucamatan Timang Gajah, Bener Meriah. Dile gampong nyan woe u Aceh Tengah, teuma kareuna pemekaran wilayah, jino di miyub kabupaten baro.\nDi nanggroe nyan dile ie meupah jai, sehingga hana suwah jak pasang ie PAM kareuna lam lung ie dile meupah jai. Jinoe teunte hanale lage jameun, pih meunan, mantong na cit ie lam lung, jeureungeh, leupi dan that tari rupa.\nSi dara lon Nyak Bilqis Ufaira nyang mantong umu lhe thon leubeh bacut, meunan dikalon ie lam lueng, teusut aneuk mata dih. Sigra dimeuruneng lam lumung mak jih, dilake meulangue lam parek jalan. Awai awak inong lon teunte han dibie, sebab hana nyang manoe di sinan, teuma meuban teuka lon bak bineh parek, di dara ditamah gah runeng, sehingga lon bi idin meubulut lam ie.\nNeukira laju, meuban ditron lam ie parek jalan, meupah raya dikhem, that brat seunang jih, lage bace merumpok luhop lam uroe tarek, atawa lage bileh meurumpok babah kuala, teusenyom-seunyom lage ureung inong baca surat cinta dari ureung nyang geugalak .\nRupajih aneuk mit manoe lam parek cuma dipeulaku uleh si dara lon, hana dipubut uleh aneuk mit sinan. Pu taingat teuma, lam minet meutumpok aneuk mit sinan di bineh parek dijak kalon si dara lon. Ube be raya dikhem aneuk mit sinan, dikalon si dara lon teungoh manoe lam parek. Nibak pike awak nyan si dara lon keubit aneh, kareuna di manoe lam parek. Na nyang meujungkat-jungkat dikhem, dipike si dara lon ka salah jeip ubat. \nAsyik..main air! Masa kecil yang membahagiakan.


Kategori "Aksesoris HP & Tablet" Aceh Barat Daya Kab.\nHandphone Aceh Barat Daya Kab. ,\tTablet Aceh Barat Daya Kab. ,\tAksesoris HP & Tablet Aceh Barat Daya Kab.,\tFotografi Aceh Barat Daya Kab. ,\tElektronik Rumah Tangga Aceh Barat Daya Kab. ,\tGames & Console Aceh Barat Daya Kab. ,\tKomputer Aceh Barat Daya Kab. ,\tLampu Aceh Barat Daya Kab. ,\tTV & Audio, Video Aceh Barat Daya Kab.\nKategori "Aksesoris HP & Tablet" Aceh Barat Daya Kab.:\nCasing Aceh Barat Daya Kab. ,\tBaterai Aceh Barat Daya Kab. ,\tCharger Aceh Barat Daya Kab. ,\tHead Set Aceh Barat Daya Kab. ,\tKartu Memory Aceh Barat Daya Kab. ,\tKartu Sim Aceh Barat Daya Kab. ,\tAksesoris Lainnya Aceh Barat Daya Kab.


Iërupa Barat - Howling Pixel\nNeugara-neugara nyang rôh lam wilayah Iërupa Barat nakeuh:\nPulo-pulo Channel: Guernsey ngon Jersey\nPeuta Iërupa Barat ngon silingkajih meunurôt CIA\nAustria nakeuh saboh neugara nyang na di kawasan Iërupa Barat.\nLiechtenstein nakeuh saboh neugara nyang na di kawasan Iërupa Barat. Nang nanggroëjih nakeuh Vaduz.\nLuksèmburg nakeuh saboh neugara nyang na di kawasan Iërupa Barat.\nMonakô nakeuh saboh neugara nyang na di kawasan Iërupa Barat.\nMonakô nakeuh nang nanggroë neugara Monakô, nyang teuduëk di Côte d'Azur di Iërupa Barat.\nSint-Truiden nakeuh salah saboh kuta di Bèlgia.\nSwiss nakeuh saboh neugara nyang na di kawasan Iërupa Barat.


Bida antara revisi nibak "Cicém" - Wikipèdia bahsa Acèh, ènsiklopèdia bibeuëh\nBida antara revisi nibak "Cicém"\nGeunantoë tiëp 15 Buleuen Lhèe 2018 21.53\n375 bita ditambahkan , 1 tahun yang lalu\nGeunantoë tiëp 17 Buleuen Siblaih 2017 22.02 (peusaneut)\nGeunantoë tiëp 15 Buleuen Lhèe 2018 21.53 (peusaneut) (pubateuë)\n'''Cicém''' nakeuh [[meunatang]] nyang rôh lam kawan meunatang nyang meutuleuëng ruëng ([[vertebrata]]) kri meunatang cicém nyan meubulèe ngon meusayeuëp. Fosil nyang that tuha nibak cicmémcicém ka meuteumèe di [[Jeureuman]] ngon geuturi seubagoë [[Archaeopteryx]].\nJeunèh-jeunèh cicém nyan that le macam, phôn [[cicém subang]] nyang ubeut sampoë [[cicém unta]] nyang leubèh manyang nibak ureuëng. Bak keunira na dum 8.800 – 10.200 spesies cicém ban sigom dônya; ngon na dum 1.500 jeunèh nyang hudép di [[Indônèsia]]. Meubagoë jeunèh cicém nyan geukira lam glah [[Aves]].\n== Cicém ngon manosia ==\nNibak cicém le that manfameunapha'at lam udèp manosia. Na padum-padum boh jeunèh cicém nyang ka geuhiro lé manosia lam watèe nyang that na trép. Jeunèh-jeunèh nyan lagèe [[manok]], [[iték]] ngon [[puyôh]], bandum jeunèh nyan kajeuëtka jeuët keu nè utama [[protein]] nyang peunténg keu udép manosia;, got nyan siëjih atawa bohjih.▼\nBagöe la'én nbak cicém nyan nakeuh, na nyang hareuëm pajôh meunurôt agama. Cicém nyan na nyang jitém seu'iet, na cit nyang kleuët, hudép lam uteuën atawa lam blang.▼\n▲Nibak cicém le that manfa'at lam udèp manosia. Na padum-padum boh jeunèh cicém nyang ka geuhiro lé manosia lam watèe nyang that na trép. Jeunèh-jeunèh nyan lagèe [[manok]], [[iték]] ngon [[puyôh]], bandum jeunèh nyan kajeuët keu nè utama [[protein]] nyang peunténg keu udép manosia; got nyan siëjih atawa bohjih.\nCicém-cicém nyang han jeuët pajôh meunurôt [[agamaIslam]] na keuhnakeuh cicém nyang jijicok cok makananumpeuen deungön gaki jihgakijih, lagè [[kleuëng]], [[siwah]]/tiwah, [[ng'gangnggang]] atawa la'én nibak nyan. Salang cicém nyang jeuët pajôh siejih miseuë [[rampineuëng]], [[leuëuk]], [[mirahpati]], [[tulô]] atawa la'én jih.▼\nBagöe la'én nbak cicém nyan nakeuh, na nyang hareuëm pajôh meunurôt agama.\n▲Cicém nyan na nyang jitém seu'iet, na cit nyang kleuët, hudép lam uteuën atawa lam blang.\n== Cicém di Acèh ==\n▲Cicém-cicém nyang han jeuët pajôh meunurôt [[agama]] na keuh cicém nyang ji cok makanan deungön gaki jih, lagè [[kleuëng]], [[siwah]]/tiwah, [[ng'gang]] atawa la'én nibak nyan.\n== Peunawôt luwa ==\n* [http://avibase.bsc-eoc.org/checklist.jsp?lang=ID&p2=1&list=howardmoore&synlang=ID&region=IDstac&version=images&lifelist=&highlight=0 Pusat Data Cicém nyang na di Acèh]]\nCicém-cicém nyang jeuët pajôh sie jih miseuë: [[Rampineuëng]], [[leuëuk]], [[mirahpati]], [[tulô]] atawa la'én jih.\nGeurumpök nibak "https://ace.wikipedia.org/wiki/Kusuih:MobileDiff/106521"


Ureueng Inong Aceh: That Palak Teuh! Teungoh Corona, Lakoe Teuh Gadoh bak Keude Kupi - NASAJA BERITA\nUreueng Inong Aceh: That Palak Teuh! Teungoh Corona, Lakoe Teuh Gadoh bak Keude Kupi\nNasaja Berita - Banda Aceh | Ureueng inong di Aceh kalinyoe ka mulai meupep-pep, icaih bak geukalon lako gadoh bak keude kupi uroe malam. Padahai nyoe teungoh gabuk corona. Di poemerintah Aceh padahai kalheuh geupeuteubiet seruan untuk bek that meurawoh bak taloe jalan. Beuseureng duek di rumoh. Bek seureng lam kawan ramee. Tujuan jih untuk bek teupeh corona.\nLe Cupoe Nurmala, warga di Krueng Cut, Aceh Rayek, leupah icaih geuh bak geu kalon ureueng agam.\n"Hireun teuh nah ta kalon ureueng lakoe dum. Leupah santai bak geusikapi isu corona nyoe. geujak beungoh, geu woe malam. Laloe duek bak keudee kupi, proh ok lam kawan ramee," kheun cupoe Nurmala.\n“Meunyo ureueng lakoe h'an ek geujaga droem nyang rugoe kamoe sit. Bah pih meuduek i rumoh, ureueng lakoe nyang puwoe peunyaket." Sambong Cupoe Mala.\nAdak cupoe Syarifah, warga gampong Neuheun, Kecamatan Masjid Raya. meunan sit geupeugah.\n“Di ureueng lakoe nah that galak bak keudee kupi. Geutem meuabeh geu duek hinan uroe malam. Nyan geupeugah lom bak tanyoe teutap duek i rumoh, jaga aneuk miet. Supaya bek keunong corona. Nyan droegeuh gadoh geuteubiet. That na teuh neukiraju hai." Kheun cupoe Syarifah lam keuadaan icaih geuh.\n“Nyan neutuleh siat, mangat geuthee droe di bapak-bapak para lakoe dum. Nyoe kondisi jinoe kon meuayang-ayang nah. Mangat sadar geuh bacut." sambong gobnyan bacut teuk.\nApa meunan Apa baca bak Atjehwatch bunoe. Dok meukhem kiraju. Alah Da Mulah h'ana meupep-pep meunan, meunan ka abeh teuh. Seubab Apa saboh lumboi ngon calitra para lakoe lam berita nyan. Nasaja kiraju.\n0 Response to "Ureueng Inong Aceh: That Palak Teuh! Teungoh Corona, Lakoe Teuh Gadoh bak Keude Kupi"


Nyanban Alasan Pemkab Pidie Pakon Gohlom Pecat PNS Nyang Korupsi - NASAJA BERITA\nHome › Aceh › korupsi › Mendagri › pidie › pns\nNyanban Alasan Pemkab Pidie Pakon Gohlom Pecat PNS Nyang Korupsi\nNasaja Berita - Sigli, Poemerintah Kabupaten Pidie sampoe inoehat geuakui goh lom geuteurimong surat teguran dari kemendagri (Kementrian Dalam Negeri) Indoneh teukaet deungon usulan yu pecat ASN atawa PNS nyang ka teulibat dan teuhukom kasus korupsi.\nPemkab Pidie, meunurot info, teumasok lam 80 boh kabupaten dan 12 boh kota nyang gohlom pecat PNS nyang ka teulibat korupsi.\nLam saboh surat nyang ka jikirem dari tanggai 1/7 baroe, ji brie watee 14 uroe keu awak di daerah untuk pecat seucara hana hormat keu seuluruh peujabat PNS nyang ka teulibat dan teukhukom deungon kasus korupsi.\nSeubab lam berita nyang ka awai na haba nyang bahwa Tjahjo Kumolo Mentri dalam Negeri ka jiteugor Gubernur Aceh nyang golom jipeucat PNS nyang korupsi.\nTeuman di Plt Sekda Kabupaten Pidie, (Sekda awai ka geu mundor), sampe inoehat gohlom geuteupu kiban perkembangan pengusulan jak peucat PNS nyang teulibat korupsi dan kiban hukom nyang ka teutap.\nTeuman geuakui, akan geubangun komunikasi deungon Badan Kepegawaian dan Pegembangan Sumber Daya Manusia (BKPSDM) untuk peujalan buet teukaet surat teguran dari kemedagri nyan.\n"Eunteuk lon tanyong ile bak awak BKPSDM pu ka jiteurimong surat nyan, meunyo ka, kiban car full up surat nyan." Kheun Pak Maddan seulaku Plt Sekda Pidie.\nMeunan Apa baca bak Beritakini nyang geutuleh le bang Firman beuklam\n0 Response to "Nyanban Alasan Pemkab Pidie Pakon Gohlom Pecat PNS Nyang Korupsi"


Seulaweut Nabi Ngon Dike Molod Leungo Blang Padang – aceHTrend.com\nHome SPECIAL Basa Aceh Seulaweut Nabi Ngon Dike Molod Leungo Blang Padang\nUreung Banda meu jeumba-jeumba geuteuka nibak Molod Raya di Blang Padang. (Muhajir Juli)\nGeupeugah uleh Walikota Banda Aceh Aminullah Usman, idang meulapeh nyang teuka geuba nibak acara nyan nakeuh leubeh 900 boh idang raya. Kuah beulangong, sie leumo reundang, eungkot muloh teucrah, udeung teuphep, timphan balon, asoekaya, meujampu lawok di sinan.\nMan 90 boh gampong di Banda Aceh jak intat idang u Blang Padang. Rumoh sikula, kantoe pomerintah, mandum jak meuraya-raya bungkoh nibak uroe nyoe.\nAneuk sikula, mahasiswa, peujabat neugara, awak meukat ie u, awak meukat Aqua, awak meukat ija andok, seureuta awak meukat ie jok, mandum meutamon keunan. Bentara, teuntra, bentara qanun, keupala sikula, ureung capik, ureung buta, ureung saket, ureung teuga, ureung tari, urueng supak, mandum na sinan.\nBek neutanyong aneuk dara, aneuk muda, dalem, cut kak, mawa, cut po, ampon, leube, mantri, doto, na cit sinan.\nIe muka ureung nyan ban mandum nakeuh cukop that bahagia. Mandum rumeh-rumeh lage dara ngon agam ban geupeunikah.\nGeupeugah uleh Walikota Banda, dikeu Wali Nanggroe Aceh Paduka Yang Mulia Malik Mahmud Al-Haytar, Pangdam Iskandar Muda seureuta Kapolda dan wakilah lembaga laen, jumeulah ban mandum asoe lapangan nyang geu udang nakeuh 30 ribe droe.\nNa cit nyang teuka dari Padang, Jawa dan Turki. Pu nyang geupeugot uleh Banda Aceh, nakeuh, seulaen peurayeuk uroe lahe Nabi Muhammad, lom nibak nyan agenda wisata halal di Indonesia.\nSigohlom Teungku Yusri Puteh pidato masalah molod, di likot nibak nyan nakeuh dibaca seulaweut keu Nabi Muhammad. Meuribe droe urueng baca seulaweut. Sigohlom nyan, dike molod meupah guyak cit. Awak meudike dileungik badan meuleupah na tari.\n“Molod kalinyoe, ngon seulaweut mantong leungo Blang Padang,” kheun sidroe abusyik lam keulawan ureung rame.\nmaulid raya banda aceh\nAndi Arief Sebarkan Hoax 10 Juta Surat Suara Tercoblos, KPU Lapor...


Prang Blanda (1874-1876) - Wikipèdia bahsa Acèh, ènsiklopèdia bibeuëh\nPrang Blanda (1874-1876)\nstasiun geuritan apuy toë meuligoë di Kuta Raja\nPrang Acèh, thôn 1874-1876 nakeuh saboh garéh watèe lam prang Acèh nyang teuntra Hindia Beulanda jipeurintah lé Kolonel Peel thôn 1874-1876.\nJeundran Peel nakeuh seunambông panglima prang Beulanda lam prang Acèh nyang meutugaih bak thôn 1874, peunutôh nyang jipeubuët lé Peel nakeuh peunutôh nyang saban jimat lé Jeundran Van Swieten. Meuligoë Acèh nyang ka jikuwasa lé Beulanda yôh nyan ka jeuet keu saboh keumeunangan bak awak nyan, ngon hasé nyan teuntra Beulanda ka jipakat Keurajeuën Acèh bah bék lé geumeuprang ngon awak nyan.\nLam garéh watèe nyang keu lhèe prang Acèh nyan, teuntra Beulanda ka jipeutheun droë jih mantong lam banda. Lheuëh meuhasé jireubôt meuligoë Acèh lé Beulanda, ngon sigra jipeugot da'irah nyan keu pông awaknyan. Bak padum uroë jiduëk disinan barô keuh meuphôm awak nyan, meunyoë da'irah meuligoë nyan nakeuh kon pông nyang paih keu neuduëk teuntra. Keubit lam peukara nyan lé Kolonel Peel ka meukarat bak jimita cara beujeuët jiatô prang meureubôt da'irah la'én u luwa Banda Acèh. Hana jiteubiët saho pih u luwa da'irah Banda Acèh. Awak nyan jikeumeung peugot saboh sistem peutheun droë keu ngon jipeusiëp mandum teuntra, keundran ngon seunjata keu jiprèh saboh prang raya ban sigom Acèh bak thôn-thôn ukeuë nyan.\nKeubit that na gura peukara nyang jikeubah lé panglima prang Beulanda seugolom Peel (Van Swieten). Nyata that bak phôn trôh Peel u Banda Acèh ji kalon neuduëk teuntra bak euncit meuligoë Acèh nyan hana meulindông sagai nibak ji seurang lé teuntra Acèh. Peuë lom watèe nyan teungoh keunong sa, kruëng Acèh nyang na ditimu meuligoë keubit hanjeuët jiharap meubacut pih keu ra'uëh meugrak teuntra dari banda u Ulèe Lheuë. Keu meu jijak u timu meutheun ngon ië kruëng Acèh nyang meubura-bura, keu meu jijak u barat meutheun ngon pông geurilla teuntra Acèh lam da'irah beuluka nyang hana pré bak geuprèh teuntra musôh trôh keunan. Ka jipiké lé Peel nakeuh museuti jipuga saboh ra'uëh darat nyang peunténg bagi grak pasukan di Banda Acèh masa nyan.\nSeumeuntara Van Swieten ka jiwoë u Batavia ngon disidéh ka jipeuhayeuë-hayeuë droë jih seubagoë pahlawan rayeuëk nyang ka é jiglong ukam kolonial bak saboh neugara meudèelat. Di Acèh lam duwa thôn nyan mantong hana kureuëng nibak 50% teuntra nyang ka hanjeuët jimeuprang lé meuseubab ngon sakét, cidra atawa ka maté jipoh lé teuntra Acèh. Nyan jumeulah teuntra nyang mantong, ngon hana jipeugot keunira keu ureung ranté, namiët teuntra nyang gulam peukakaih prang, si meuranté nyan leubèh kuyut teuh lom bak ta kira kiban keuh hudép awak nyan lam prang nyan. Laju lé Kolonel Peel jipeu-ék lapuran u Batavia keu jilakèe beunantu teuntra nyang mantong sihat ngon mandum peukakaih nyang jipeureulèe leubèh-leubèh lom senjata ngon aneuk beudé.\nWikimedia Commons na mèdia nyang na hubôngan ngön: Prang Acèh\nGeurumpök nibak "https://ace.wikipedia.org/w/index.php?title=Prang_Blanda_(1874-1876)&oldid=123138"\nÔn nyoe seuneulheueh geupeusaneut bak 3 Buleuen Sa 2021, poh 09.05.


Seunaman Eropa - Bijeh dan seunaman keu dipubloe - KPR - Syarekat Peumakmu Seunaman\nJinoe kamoe kajeuet meupeusapat bibet-bibet dan seunaman seusuai peusanan dan (bagian-bagian jih, lagee bak bi cangkok, ija, teupong sari dll) untuk leubeh dari 400 macam seunaman yang beuasai dari 19 Nanggroe di Eropa.\nJinoe kamoe meupeusapat seunaman dari bandum nanggroe di miyup nyoe: Austria, Bulgaria, Ceko, Jerman, Spanyol, Finlandia, Britania Raya, Kroasia, Hongaria, Lituania, Latvia, Montenegro, Makedonia, Polandia, Portugal, Serbia, Rumania, Slovenia, Slowakia\nNanggroe laen teungoh kamoe peusiap, lagee: Albania, Bosnia dan Herzegovina, Belarus, Estonia, Perancis, Swiss, Italia, Kosovo, Norwegia, Swedia, Ukraina\nTeugon tombol keu peurayek peta\nKamoe jeuet meupeusapat mandum jeuneh seunaman yang droeneuh lakee yang na di daerah kamoe. Kamoe jeuet meupeusapat jeuneh-jeuneah seunaman nyang ka dilindungi dan seunaman dari keuluarga anggrek (Orchidaceae).\nDari thon 2002 kamoe tiep thon meuseudiakan seunaman Eropa, peuekeuh i dalam naggroe atawa i lua nanggroe, peuekeuh keu komunitas ubit atawpun rayek, perusahaan farmasi atawa keu peuneulitian ilmiah.\nMusem seunaman di Eropa teujadi bak buleuen Maret hingga buleuen Oktober. Bibet-bibet biasa jih i panen bak buleuen Agustus u buleuen September. Tapi na cit tanaman yang dipanen leubeh awai. Kamoe meubri garansi keu bibet seumae. Bibet padup jeuneh seunaman na sipanyang thon, tapi jeuneh jih nyan i peusapat berdasarkan peurmintaan. Meunye droeneuh neumita jeuneh seunaman Eropa, droeneuh neumita bak teumpat yang beutoi. Neuhubungi amoe dan kamoe pih akan meubi thee teuntang barang yang na, yum, dan syarat-syarat jih.\nKamoe na meuseudiakan bandum baraang dari seunaman, lagee bibet, bak bi, cangkok, ija merismatik, seureubok sari, dll. Padup pue dari jeuneh nyan jeuet kamoe keumbangbiakkan, kamoe seudiakan lam beuntuk yang kaleueh teuseumai atawa seunaman muda seureuta na untuk beuntuk grosir. Meunye droeneuh na peurlee seunaman seume, peusanan droeneuh payah disiapkan laju bak buleuen April kareuna bibet payah di semai bak buleuen nyan.\nKamoe meubri potongan keu bloe yang jumlah le. Kamoe pih meubri sertifiat Phyto dan sertifikat keaslian seunaman meunye peurlee.\nTiban cara meureumpok jeuneh seunaman Eropa?\n1. Neukirem email keu kamoe (leubeh get seugolom buleuen April) daftar jeuneh seunaman yang droe neuh meuheut lagee:\n- peue yang droeneuh peurlee? (bibet, bak bi, cangkok, dll)\n- padup jumlah jih? (padup pasang, gram atawa kilogram jumlah bibet yang neuk peusan, padup pasang seunaman, cangkok…)\n- meunye droeneuh peurlee persyaratan khusus lagee Data lokal yang payah na atawa peumeusapat bibet tok dari padup boh nanggroe atawa droeneuh meuharap keu peusapat jeuneh seunaman dari padup boh teumpat atawa nanggroe.\nMeunye neumita padup pue jeuneh seunaman yang hana kamoe sebot lam website nyoe, tapi droeneuh yakin seunaman nyan na di daerah kamoe, neu bri nan latin jih yak kamoe mita.\n2. kamoe akan meukirem email keu droeneuh teuntang daftar seunaman, lagee:\n- meunye na kamoe kirem laju keudroeneuh kareuna kamoe kaleueh na persediaan atawa teungoh lam proses pula (droeneuh jeuet neucek langsong bak toko kamoe atawa bak teumpat kubah)\n- kamoe jeuet meupeusapat atawa meupula sampe musem suuem ukeue-meunye na peurlee jeuneh-jeuneh yang hana bak stok kamoe saat nyoe.\nDalam biasa jih beda tiep 1 paket bibet seunaman seukitar 0, 50-1, 50 Euro). Meunye neubayeue peunawaran kamoe, kamoe akan meukirem peusanan jih leueh meuteurimong pembayaran dari droeneuh.\n3. Koleksi ateueh peumintaan khusus\nJeuneh nyang hana lam stok jeuet kamoe mita ateueh permintaan khusus. intaan khusus. Kamoe akan meucatat lam database kamoe dan laju leueh kamoe meureumpok jeuneh nyan, kamoe akan meubi thee droeneuh dan padup yum jih. Yum jih teugantong bak pengeluaran nyan seubeunar jih keu koleksi bibet sipeue peue, cara meupeugleh bibet seurta peunentuan jeuneh nyang seusuai (meunye lam taksonomi akan meubingong lam taboh nan jih). Laju leueh neuteurimong peunawaran kamoe dan kamoe meuteurimong pembayaran droeneuh, kamoe jeuet meupeusapat bibet jih dan meukirem keu droeneuh, hana masalah meunye droeneuh hana jadeh neu peusan atawa hana galak le ngon jeuneh nyoe kareuna droeneuh jeuet neupeubatai peusanan droeneuh.\nMeunye kamoe hanjeuet meupeusapat yang droe neuh peurlee bak musem nyoe (u akhee buleuen November), kamoe han akan meubi thee droeneuh lam masalah nyoe dan kamoe akan meubatai keupeurlee droe neuh dari database kamoe. Sampek, meunye droeneuh hana neuteeurimong emil dari kamoe hingga buleuen Esember, dan droeneuh neuharap agar kamoe meuci keu peusapat bibet nyan u musem suuem ukeue, droeneuh payah neukirem email keu kamoe lom teuntang keubutuhan droeneuh u buleuen April.\nDaftar jeuneh nyang jeuet droeneuh peusapat\nHan jeuet diteumee bibet atawa seunaman yang droeneuh peurlee lam daftar kamoe? Bi thee kamoe yang droe neuh peurlee dan kamoe akan meu usaha keu peurlee droeneuh nyan.


Lukas 11 (ACEH)\n1Bak siuroe Isa geumeudoá bak saboh teumpat. Óh ka lheueh meudoá, sidroe lamkawan murit gobnyan jitanyong lagée nyoe, "Tuhan, cineupeurunoe kamoe meudoá lagée Nabi Yahya geupeurunoe murit-murit gobnyan meudoá."\n2Teuma Isa laju geupeugah ubak awaknyan, "Meunyoe gata meudoá, peugah kheueh lagée nyoe, ‘Bapak, Droeneueh kheueh Allah Nyang Esa. Seumoga Droeneueh jiseumah ngon jihoreumat.\n3Neubri kheueh keu kamoe tieb-tieb uroe peunajoh nyang kamoe peureulée.\n4Neupeu amphon kheueh desya-desya kamoe, lagée kamoe meupeu amphon ureuëng-ureuëng nyang na salah nibak kamoe. Dan bék kheueh neupeubiyeu kamoe gadôh peucaya kamoe watée kamoe keunong peudaya.’"\n5Isa geupeugah ubak murit-murit Gobnyan, "Seukira jih na sidroe lamkawan gata jijak u rumoh rakan jih bak watée teungoh malam, óh troh keunan laju jipeugah, ‘Hei rakan mutuwah, peu-utang kheueh keu ulôn lhée boh ruti,\n6sabab rakan ulôn nyang teungoh jijak, ban sagai jipiôh nibak rumoh dan bak ulôn hana lôn keubah peunajoh keu jamé nyan!’\n7Meunyoe rakan nyang gata teuka nyan jijaweueb lagée nyoe, nibak lam rumoh jih, ‘Bék gata peusosah ulôn! Pintoe ka ulôn gunci dan ulôn ngon aneuëk peurumoh lôn ka lôn éh. Ulôn hana hase lôn beudôh keu ulôn bri peue nyang gata lakée.’"\n8"Dan pakriban?" kheun Isa óh lheueh nyan teuma. "Ulôn peugah, nyoe! Bah kheueh gatanyan na kheueh rakan jih, jihnyan hana jitem beudôh dan jibri sapeue-sapeue keu gata. Teuma sabab gata hana meurasa malée teutab gata lakée bak jihnyan hana piôh-piôh, ureuëng nyan pih laju jibeudôh laju jibri keu gata peue nyang gata lakée nyan.\n9Dan, Ulôn peugah ubak gata: Lakée kheueh, keu gata teuma teubri; mita kheueh, nyang gata mita teuma meuteumé; keutok kheueh, teuma pintoe jibuka keu gata.\n10Sabab ureuëng nyang meulakée teuma jiteurimong; ureuëng nyang mita teuma jiteumé, dan ureuëng nyang keutok, pintoe teuma jibuka.\n11Lamkawan gata nyoe peu kheueh na ayah nyang jibri uleue keu aneuëk gata, meunyoe aneuëk gata nyan jilakée eungkot?\n12Atawa gata bri kala itam, meunyoe nyang jilakée boh manök?\n13Bah kheueh nyan gata ureuëng jeuhet, gata teutab tabri nyang jroh keu aneuëk-aneuëk gata. Peu kheueh lom Bapak gata nyang na lam syeuruga! Gobnyan teuma geubri Roh geuh keu ureuëng nyang lakée ubak Gobnyan!"\n14Bak siuroe Isa geu-use roh jeuhet nyang jitamong lam tuboh sidroe ureuëng kalu. Óh ka lheueh jiteubiet roh jeuhet nyan, ureuëng nyan laju jeuet jipeugah haba. Di ureuëng ramé teuhireuen-hireuen,\n15teuma na cit nyang peugah lagée nyoe, "Jihnyan hase jiuse roh jeuhet sabab na Beelzebul, ulée kawan roh jeuhet nyan."\n16Dan na teuma ureuëng-ureuëng nyang keuneuk jeubak Isa, di awaknyan laju jilakée ubak Gobnyan mangat geupeubuet buet-buet nyang ajaéb sibagoe tanda bahwa gobnyan biet-biet teuka nibak Po teu Allah.\n17Teuma lé Isa geuteupeue peue meukeusut awaknyan. Dan laju geupeugah ubak awaknyan, "Meunyoe na saboh nanggroe karu lam peureute-peureute nyang saléng jimeumusoh, nanggroe nyang lagée nyan hán hase meuteuen. Dan saboh keuluwarga nyang karu dan meumusoh sidroe ngon nyang laén, keuluwarga nyan teuma hanco.\n18Meunan cit teuma deungon keurajeuen Iblih; meunyoe saboh kawan jimeulo ngon kawan nyang laén, keurajeuen nyan reuloh. Gatanyoe tapeugah bahwa Ulôn use roh jeuhet sabab na Beelzebul.\n19Meunyoe meunan, ngon kuasa soe murit-murit gata jiuse roh-roh jeuhet nyan? Murit-murit gata nyan kheueh sibagoe bukeuti bahwa gatanyoe salah!\n20Teuma meunyoe ulôn ku-use roh jeuhet ngon kuasa Allah, nyan na kheueh sibagoe tanda bahwa Allah ka geumat peurintah lamkawan gata.\n21Meunyoe na sidroe ureuëng nyang teuga beuhe ngon tungang, sinjata bak jaroe jih leungkab na, jikeumiet rumoh jih keudroe, banmandum atra milék jih teuma seulamat.\n22Teuma meunyoe ureuëng laén nyang leubeh teuga jijak seurang ngon jilo ureuëng nyan sampoe án taloe, teuma lé ureuëng nyang leubeh teuganyan laju jireupah mandum sinjata nyang jipeubangga lé ureuëng po rumoh nyan, dan laju jibagi-bagi banmandum barang-barang ureuëng nyan.\n23Ureuëng nyang hana jidong blaih Ulôn, ureuëng nyan ka jilawan Ulôn, dan ureuëng nyang hana jitulông Ulôn, nyang sikeubiet jih ureuëng nyan ka jipeurusak buet Ulôn!"\n24"Meunyoe roh jeuhet ka jitinggai sidroe-droe ureuëng, rohnyan laju jimeurawôh bak teumpat-teumpat nyang tho keu jimita teumpat peuniôh, teuma teumpat piôh nyang jimita nyan hana meuteumé. Ngon sabab nyan laju jipeugah, ‘Ulôn teuma lôn gisa u rumoh nyang ka ulôn tinggai!’\n25Watée roh jeuhet nyan ka trok keunan, laju jingieng rumoh nyan ka gleh ngon teuatoe.\n26Dan laju jijak sira jiba lom tujoh droe roh jeuhet nyang leubeh jeuhet nibak jihnyan. Óh lheuehnyan laju jitamong lam tuboh ureuëng nyan dan laju jitinggai disinan. Dan akhé jih keuadaan ureuëng nyan leubeh brok nibak nyang ka-ka."\n27Óh ka lheueh geupeugah lagée nyan lé Isa, na sidroe ureuëng inong lamkawan ureuëng ramé nyan jipeugah ubak Isa, "Mubahgia that inong nyang peulahé dan nyang peumom Droeneueh!"\n28Geujaweueb lé Isa, "Leubeh mubahgia lom ureuëng nyang jideungoe feureuman Allah dan jipeubuet lagée kheun feureuman nyan!"\n29Teungoh ureuëng ramé jihudom Isa nyan, Gobnyan hana geupiôh bak geupeugah haba, geupeugah lom lé gobnyan lagée nyoe, "Lumpah that jeuhet manusia bak jamén nyoe. Awaknyan jilakée buet nyang ajaéb mangat jihnyan jeuet jipeucaya ubak Ulôn, meusaboh buet ajaéb pih hana teuma teubri keu awaknyan, seulaén keuajaéban Nabi Yunus.\n30Lagée Nabi Yanus ka jeuet keuajaéb keu ureuëng banda Niniwe, meunan cit deungon Aneuëk Manusia teuma jeuet saboh keuajaéban keu ureuëng-ureuëng bak jamén nyoe.\n31Watée uroe kiamat singoh, Ratu nanggroe Seulatan teuma jibeudôh meusigoe ngon ureuëng-ureuëng bak jamén nyoe, dan jitudôh awaknyan. Sabab keujijak deungoe peulajaran Nabi Sulaiman nyang bijak, Ratu nyan ka jisaja jak nyang jiôh lumpah na phon nibak ujong bumoe. Teuma disinoe bak watée nyoe na nyang leubeh rayeuk nibak Nabi Sulaiman!\n32Watée uroe kiamat singoh, peunduduek Niniwe teuma jibeudôh meusajan-sajan ngon ureuëng jamén nyoe, dan jitudôh awaknyan, sabab ureuëng Niniwe nyan ka jimeutobat nibak desya-desya jih watée Nabi Yunus geukhutubah keu awaknyan. Teuma disinoe bak watée nyoe na nyang leubeh rayeuk nibak Nabi Yunus!"\n33"Hana ureuëng nyang jitot panyöt laju jisöm atawa jitôb ngon guci. Ureuëng nyan jikeubah panyöt nyan bak gaki panyöt, mangat ureuëng nyang tamong deuh jingieng peungéh nyang trang.\n34Mata na kheueh panyöt keu tuboh. Meunyoe mata gata jeureunéh, bansaboh badan gata trang bandrang. Teuma meunyoe mata gata sapu, bansaboh tuboh gata ka jeuet keuseupôt tan deuh sapeue.\n35Ngon sabab nyan, beugét-gét kheueh, bék sampoe trang nyang ka na nibak gata nyan jeuet keuseupôt.\n36Meunyoe bansaboh tuboh gata ka jeuet keutrang, dan hana meusapat pih na nyang seupôt, teuma bansaboh tuboh gata nyan ka jeuet keutrang bandrang lagée keunong cahya panyöt."\n37Óh ka lheueh Isa geupeugah haba nyang lagée nyan bagoe, na sidroe ureuëng Farisi ji-undang Isa mangat geutem makheun di rumoh jihnyan. Teuma Isa laju geujak u rumoh ureuëng Farisi nyan keu geujak makheun.\n38Ureuëng Farisi nyan hireuen that jingieng Isa geumakheun hana geu rah jaroe lagée nyang ka teuatoe lam peuratoran agama.\n39Sabab nyan Tuhan geupeugah ubak ureuëng Farisi nyan, "Keubiet nyoe gata na kheueh ureuëng-ureuëng Firisi nyang ka lazem tapeugleh cawan ngon pingan blah luwa mantong, teuma lam tuboh gata keudroe peunoh ngon buet-buet nyang jeuhet.\n40Biet-biet gatanyoe bangai that! Kon kheueh Allah nyang peugét blah luwa nyan, ka teuma geupeugét blah dalam jih?\n41Nyang na lam cawan dan pingan gatanyan, nyan kheueh nyang harôh gata bri keu ureuëng-ureuëng gasien. Deungon cara nyang lagée nyan, banmandum nyan ka jeuet keu gleh keu gata.\n42Mupaloe kheueh gata, hei ureuëng-ureuëng Farisi! Hase seunaman gata lagée bak seulaseh, inggu dan mubagoe rupa reumpah nyang laén, gata bri siper siploh ubak Allah, teuma keuadelan ngon geunaséh ubak Po teu Allah hana gata pakoe. Padahai nyan kheueh nyang harôh gata peubuet, deungon hana gata peubiyeu keu nyang laén-laén.\n43Mupaloe kheueh gata, hei ureuëng-ureuëng Farisi! Gata galak that bak teumpat-teumpat nyang teuhoreumat meunyoe gata tamong lam rumoh-rumoh iébadat, dan galak jihoreumat lé gob meunyoe gata jak u keude-keude.\n44Mupaloe kheueh gata, gata lagée jrat nyang hana batée nisan, nyang jigiloe-giloe lé gob sabab hana jiteupeue."\n45Sidroe lamkawan gurée agama nyan jipeugah ubak Isa, "Bapak Gurée, deungon tutoe Droeneueh nyang lagée nyan, saban cit Bapak ka neuhina kamoe!"\n46Geujaweueb lé Isa, "Mupaloe kheueh gata, hei gurée-gurée agama! Nyang gata lakée hai-hai nyang sulet dan gata bri atoran-atoran nyang brat-brat, teuma di gata mubacut pih hana gatatem tulông ureuëng nyang peujak atoran nyang gata peugét nyan.\n47Mupaloe kheueh gata! Gata peugôt jirat keu Nabi-nabi, nyang poh maté na kheueh indatu gata keudroe.\n48Deungon lagée nyan, gata keudroe ka gata peubeutôi peue-peue nyang ka jipeubuet lé indatu gata; sabab keubiet beutôi awaknyan nyang poh banmandum nabi-nabi nyan dan gata kheueh nyang peugôt kuburan jih.\n49Nyang kheueh sabab jih Keubijaksanaan Allah geupeugah lagée nyoe, ‘Ulôn teuma Lôn kirém keu awaknyan Nabi-nabi dan utosan-utosan lôn; siteungoh teuma jipoh maté dan siteungoh teuk ji iénanya!’\n50Allah geupeubuet lagée nyan mangat ureuëng-ureuëng bak jamén nyoe geuhuköm sabab kajipoh maté ateueh mandum Nabi yoh awaiphon donya nyoe geucebta,\n51phon jipoh maté Habel sampoe ubak jipoh maté Nabi Zakharia, nyan na jih rab miseubah ngon Baét Tuhan. Peucaya kheueh: Ureuëng-ureuëng jamén nyoe pasti teuma teuhuköm sabab banmandum nyan.\n52Mupaloe kheueh gata, hei gurée-gurée agama! Gunci ngon peuhah pintoe peungeutahuan na teukeubah nibak gata, teuma digata keudroe hana gatatem tamong u dalam keu gata mita peungeutahuan nyan. Nyang keubiet jih gata pagab-pagab ureuëng-ureuëng nyang jiuseuha keuneuk jitamong u dalam nyan!"\n53Watée Isa geutinggai teumpat nyan, gurée-gurée agama dan ureuëng-ureuëng Farisi laju jiseurapa Isa deungon beungéh raya. Awaknyan ka jiujoe-ujoe kawe gobnyan mangat geutem peugah haba keuhai-hai nyang laén teuma.\n54Dan watée jideungoe nyan awaknyan jisimak gét-gét that guna jidrob peue-peue mantong nyang salah geupeugah haba.